Տարվա արդյունքները, ինչպես միշտ, կներկայացնեմ օրենքով սահմանված ժամկետներում` բաց, հրապարակային հաշվետվությամբ: Հիմա միայն նշեմ, որ Էջմիածնեցիների գիտակից վերաբերմունքի արդյունքում այս տարի եւս մենք կարողացել ենք կատարել եւ, նույնիսկ, գերակատարել տարվա բյուջեն, ինչի համար խորին շնորհակալություն եմ հայտնում մեր քաղաքի բնակչությանը: Հավաքագրված բյուջեն, բնականաբար, օգտագործվում է համայնքի կարիքների համար: Գոհունակությամբ արձանագրեմ, որ այս տարի եւս մեր աշխատանքի գնահատականը ստացանք պետական կառավարման տարբեր մարմինների եւ հասարակական կազմակերպությունների կողմից: Առանձնացնեմ դրանիցի մեկը. Էջմիածինը ճանաչվեց 2017 թվականին Հայաստանի Հանրապետության նշանակալից առաջընթաց գրանցած համայնք: